पाएं अपने शहर की ताज़ा ख़बरें और फ्री ई-पेपरडाउनलोड करें
पाली जिले के नाना थाने के वरावल टोल नाके पर टोल की पर्ची को लेकर हुई कहासुनी मारपीट में बदल गई। घटना शनिवार की है। इसका वीडियो देर शाम वायरल हो गया। वीडियो को सामने आने के बाद पुलिस भी एक्शन में आ गई है। पीड़ित की रिपोर्ट पर मारपीट व अभद्रता करने के मामले में टोल पर तैनात तीन लोगों को गिरफ्तार किया गया है।
पुलिस के अनुसार शनिवार दोपहर नाथूरा पुत्र रामाराम मेघवाल कार से अपने परिजनों के साथ जा रहे थे। इनमें महिलाएं भी शामिल थी। रिर्टन टोल पर्ची दिखाने की बात को लेकर वहां तैनात टोलकर्मियों से उनकी बहस हो गई। बहस होता देख कार में बैठी महिलाएं बाहर आ गई। इस दौरान टोलकर्मियों के हाथ में डंडे नजर आए। उन्होंने कार में बैठे लोगों से मारपीट शूरू कर दी। कार में सवार एक व्यक्ति को थप्पड़ जड़ दिया।
इन्हें किया गिरफ्तार
शनिवार शाम को वीडियो वायरल हुआ तो पीड़ित नाथूराम मेघवाल से पुलिस में रिपोर्ट दर्ज करवाई। मामले में टोल पर कार्यरत खरदपुर (धौलपुर) निवासी विनोद कुमार (24) पुत्र रामजीलाल गुर्जर, चानपुरा (धौलपुर) निवासी मोनू शर्मा (25) पुत्र केदार शर्मा, गोंदल (जालोर) हाल वरावल निवासी विजेंद्रसिंह पुत्र रतनसिंह राजपूत को गिरफ्तार किया गया।
मामले में नाना थानाप्रभारी भंवरलाल माली ने बताया कि वायरल वीडियो में टोलकर्मी महिलाओं से भी अभद्रता करते नजर आए। पीड़ित की रिपोर्ट पर मामला दर्ज कर लिया है। तीन आरोपियों को गिरफ्तार किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn